**NÁRODNÁ RADA SLOVENSKEJ REPUBLIKY**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 2245/2008

**868a**

**Spoločná správa**

**výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Európskou sociálnou chartou (revidovanou) Rady Európy v roku 1996 Slovenskou republikou (tlač 868) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre sociálne veci a bývanie ako gestorský výbor k návrhu na vyslovenie súhlasu Národnej rady Slovenskej republiky s Európskou sociálnou chartou (revidovanou) Rady Európy z roku 1996 Slovenskou republikou (ďalej len „návrh“) podáva Národnej rade Slovenskej republiky túto spoločnú správu výborov Národnej rady Slovenskej republiky.

**I.**

Predseda Národnej rady Slovenskej republiky rozhodnutím zo 17. decembra 2008 č. 884 pridelil návrh na prerokovanietýmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre ľudské práva, národnosti a postavenie žien,

Výboru Národnej rady Slovenskej republiky pre sociálne veci a bývanie,

Zahraničnému výboru Národnej rady Slovenskej republiky.

**II.**

Návrh prerokovali a odporúčali Národnej rade Slovenskej republiky

1. **vysloviť súhlas**

1. s Európskou sociálnou chartou (revidovanou) Rady Európy z roku 1996 Slovenskou republikou (ďalej len „ charta“),
2. s vyhlásením Slovenskej republiky o prijatí záväzkov z charty;
3. **rozhodnúť,**

že ide o medzinárodnú zmluvu podľa článku 7 ods.5 Ústavy Slovenskej republiky a táto má prednosť pred zákonmi.

Výbor Národnej rady Slovenskej republiky pre sociálne veci a bývanie (uznesením č. 218 z 21. januára 2009),

Výbor Národnej rady Slovenskej republiky pre ľudské práva, národnosti a postavenie žien (uznesením č.178 z 28. januára 2009),

Zahraničný výbor Národnej rady Slovenskej republiky (uznesením č.137 z 29. januára 2009),

Ústavnoprávny výbor Národnej rady Slovenskej republiky prerokoval návrh dňa 27. januára 2009, ale neprijal platné uznesenie, lebo návrh uznesenia nezískal podporu potrebnej nadpolovičnej väčšiny všetkých poslancov podľa čl. 84 ods.3 Ústavy Slovenskej republiky a § 52 ods. 4 zákona č. 350/1996 Z. z..

**III.**

Z uznesení výborov, ktoré návrh prerokovali nevyplývajú pre Národnú radu Slovenskej republiky žiadne návrhy.

**IV.**

Výbor Národnej rady Slovenskej republiky pre sociálne veci a bývanie ako gestorský výbor na základe uznesení výborov uvedených v II. časti tejto spoločnej správy odporúča Národnej rade Slovenskej republiky

**A. vysloviť súhlas**

1. s Európskou sociálnou chartou (revidovanou) Rady Európy z roku 1996 Slovenskou republikou (ďalej len „ charta“),
2. s vyhlásením Slovenskej republiky o prijatí záväzkov z charty;

**B. rozhodnúť,**

že ide o medzinárodnú zmluvu podľa článku 7 ods.5 Ústavy Slovenskej republiky a táto má prednosť pred zákonmi;

**V.**

Gestorský výbor určil spoločného spravodajcu výborov Róberta Madeja predložiť Národnej rade Slovenskej republiky spoločnú správu výborov o výsledku prerokovania uvedeného návrhu a návrh na uznesenie Národnej rady Slovenskej republiky.

Spoločná správa výborov Národnej rada Slovenskej republiky o výsledku prerokovania návrhu bola schválená uznesením Výboru Národnej rady Slovenskej republiky pre sociálne veci a bývanie č. 220 z 3. februára 2009.

Návrh uznesenia Národnej rady Slovenskej republiky tvorí prílohu spoločnej správy.

**Bratislava 3. februára 2009**

**Jozef Halecký v. r.**

**predseda výboru**

**NÁRODNÁ RADA SLOVENSKEJ REPUBLIKY**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 2245/2008

**Návrh**

**Uznesenie**

**Národnej rady Slovenskej republiky**

**z ... februára 2009**

**k návrhu na vyslovenie súhlasu Národnej rady Slovenskej republiky s Európskou sociálnou chartou (revidovanou) Rady Európy z roku 1996 Slovenskou republikou (tlač 868)**

**Národná rada Slovenskej republiky**

## **po prerokovaní návrhu podľa čl. 86 písm. d) Ústavy Slovenskej republiky**

**A. vyslovuje súhlas**

1. s Európskou sociálnou chartou (revidovanou) Rady Európy z roku 1996 Slovenskou republikou (ďalej len „ charta“),
2. s vyhlásením Slovenskej republiky o prijatí záväzkov z charty;

**B. rozhodla,**

že ide o medzinárodnú zmluvu podľa článku 7 ods.5 Ústavy Slovenskej republiky a táto má prednosť pred zákonmi.